Diari Oficial de la Generalitat Valenciana


Sumari del DOGV 3154, del 02-01-1998 (1997/13113)

DECRET 298/1997, de 9 de desembre, del Govern Valencià, pel qual es deroga l'article 22 del Decret 44/1993, de 22 de març, del Govern Valencià, pel qual es regula el transport sanitari terrestre a l'àmbit territorial de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1997/12/09/298/dof/vci/html**

### Dades del document

Número de DOGV
:   3154

Data del DOGV
:   02-01-1998

Secció del DOGV
:   I. DISPOSICIONS GENERALS

Número del document
:   1997/13255


Data del document
:   09-12-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

DECRET 298/1997, de 9 de desembre, del Govern Valencià, pel qual es deroga l'article 22 del Decret 44/1993, de 22 de març, del Govern Valencià, pel qual es regula el transport sanitari terrestre a l'àmbit territorial de la Comunitat Valenciana. [97/L13062]
  
El Decret 44/1993, de 22 de març, del Govern Valencià, regula el transport sanitari dins la Comunitat Valenciana. En aquest decret estan perfectament ordenats i determinats tant l'objecte com la classificació i la definició de les característiques tècniques sanitàries dels vehicles destinats a aquest fi. No obstant això, i precisament per les característiques i l'especialitat en el camp sanitari i assistencial que han de comptar en el seu equipament, fa que l'antiguitat exigida d'inici per a aquests vehicles haja de passar a un altre pla d'exigència per al desenvolupament de la seua funció, i no considerar que aquesta haja suposat un obstacle per a un perfecte compliment de la seua comesa.
  
Sota aquesta perspectiva, i amb l'ànim de facilitar al màxim l'ampliació de vehicles que puguen dotar-se dels elements sanitaris i assistencials necessaris per a cobrir aquesta important labor d'ajuda sanitària, s'ha considerat que si bé existeix actualment un límit de cinc anys quant a l'antiguitat màxima del vehicle, una vegada obtinguda la seua qualificació tècnica sanitària, que es manté i pot ser prorrogada per dos anys més, sempre que en cadascuna de les revisions obligatòries el vehicle continue complint els requisits establerts tant per la ITV com els exigits per la Conselleria de Sanitat, no ha d'existir límit temporal per a concórrer i obtenir l'autorització per a la realització del transport sanitari i gaudir de la corresponent llicència. S'entén que el límit per a aquesta sol·licitud sempre haurà de ser inferior als cinc anys màxims mencionats, si en la seua petició presenta prèviament certificat d'idoneïtat tècnica expedida per la ITV, i haurà de ser a continuació la Conselleria de Sanitat la que expedisca la certificació necessària per a la seua posada en servei, si així ho creu oportú.
  
En virtut d'això, i dins el marc legal previst tant en l'Estatut d'Autonomia de la Comunitat Valenciana, la Sentència del Tribunal Constitucional 118/1996, de 27 de juny (BOE de 29 juliol 1996), i la Llei 14/1986, de 25 d'abril, General de Sanitat, a proposta dels consellers d'Obres Públiques, Urbanisme i Transports i de Sanitat i amb la deliberació prèvia del Govern Valencià, en la reunió del dia 9 de desembre de 1997,
  
DECRETE
  
Article 1
  
Queda derogat l'article 22, i per tant l'exigència d'antiguitat per a obtenir l'autorització de transport sanitari, del Decret 44/1993, de 22 de març, del Govern Valencià, pel qual es regula el transport sanitari terrestre a l'àmbit territorial de la Comunitat Valenciana.
  
Article 2
  
Queden invariables els períodes de revisió i altres condicions que estan establertes en el decret assenyalat en l'article 1.
  
DISPOSICIÓ FINAL
  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 9 de desembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Obres Públiques, Urbanisme i Transports,
  
LUIS FERNANDO CARTAGENA TRAVESEDO
  
El conseller de Sanitat,


Còpia Permalink ELI